*.................( sz.) napirend*

### Előterjesztve: az Egészségügyi-, Szociális és Lakásügyi Bizottsághoz,

### a Közoktatási, Közművelődési, Sport és Informatikai Bizottsághoz

### E L Ő T E R J E S Z T É S

a Képviselő-testület 2018. június 21-ei rendes ülésére

Tárgy: Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

Fábik Gabriella

Humánszolgáltatási Igazgatóság

Ellátási Osztály osztályvezetője

…………………………………….

Ötvös Zoltán

Humánszolgáltatási Igazgatóság

Intézményirányítási Osztály osztályvezetője

Egyeztetve: ………………………………….

Dankó Virág

alpolgármester

……………………………………..

Vargáné Luketics Gabriella

humánszolgáltatási igazgató

Látta: …………………………………….

dr. Szalai Tibor

jegyző

…………………………………..

dr. Murai Renáta

jegyzői igazgató

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) eljárásbeli módosítására teszünk javaslatot az alábbiak szerint:

* **1. §-hoz**: A szociális igazgatásról és szociális ellátásokról szóló 1993. évi III. törvény (továbbiakban: Szt.) alapján az elhunyt személy közköltségen történő eltemettetéséről akkor gondoskodik az illetékes települési önkormányzat, ha nincs vagy nem fellelhető a temetésre köteles személy, illetve ha az eltemettetésre köteles személy nem gondoskodik a temetésről. Tapasztalataink alapján ez utóbbi esetben a köteles személy rossz szociális helyzete miatt nem tudja vállalni a temettetést. Ebben az esetben az Szt., valamint az R. lehetőséget biztosít méltányosságra. A kérelmeket egyedileg bírálja el az Egészségügyi**-**, Szociális és Lakásügyi Bizottság. A méltányosságban részesítés felső jövedelemhatárának emelése indokolt a fentiek okán 250%-ról 300%-ra, ezzel összhangba hozva az egyéb rendkívüli élethelyzetben adható támogatási formáink jövedelemhatáraival, de tekintettel arra is, hogy az eltemettetésre köteles személy nem feltétlenül II. kerületi lakos, így további támogatásokat a lakóhelye szerinti önkormányzattól is igényelhet.
* **2-4. §-hoz**: Az Ellátási Osztály tapasztalatai azt mutatják, hogy mind a rendszeres gyógyszerkiadások, mind pedig az alkalmanként jelentkező gyógyszerszükségletek nagymértékben megterhelik a családokat anyagilag. Sok esetben létfenntartási támogatást nyújtanak be a kérelmezők a magas gyógyszerköltségeikre hivatkozva, tekintettel arra, hogy annak a támogatásnak magasabb a jövedelemhatára. A gyógyszertámogatás jövedelemhatárainak megemelésével jelentősen több személynek tudnánk segítséget nyújtani, akik így a gyógyszertámogatás mellett a létfenntartási támogatást egyéb megélhetési nehézségekre hivatkozva kérelmezhetnék.

A kerület védőnői, háziorvosai visszajelzése alapján az oltóanyagok költségére nyújtott eseti gyógyszertámogatás esetében, annak magas árára való tekintettel indokolt egy magasabb összegben adható eseti gyógyszertámogatás (5000 Ft-ról 10 000 Ft-ra emelve). Az összeg emelésével várhatóan több személy részére lennének elérhetőek a sokszor nagyon fontos oltóanyagok. A magasabb összeg miatt indokolt, hogy visszajelzést kapjon az osztály arról, hogy a védőoltás valóban beadásra került. Az eseti gyógyszertámogatások esetében az akut állapotra való tekintettel nem releváns a társadalombiztosításba nem befogadott gyógyszerek költségének maximalizálása.

Az R. alkalmazása óta eltelt időszak tapasztalata azt igazolta, hogy mind a rendszeres gyógyszertámogatást igénylők, mind a havi rendszerességgel megállapított létfenntartási támogatásban részesülő jogosultak mintegy 85-90 %-ában a kérelmeiket ismételten benyújtották a 6 hónap letelte után. Megállapítható, hogy ezekben az esetekben szociális helyzetükben változás nem volt, – elsősorban – jövedelmi helyzetük alapján jogosultságuk hosszabb távon fennáll, ezért az ügyfelek tehermentesítése és az adminisztrációs terhek csökkentése céljából a jelzett támogatások megállapításának maximális időintervallumát indokolt a hat hónapról tizenkét hónapra megemelni. A döntés során figyelemmel kell lenni különösen a család/személy jövedelmi helyzetének stabilitására, állandóságára, hogy a kérelmező család szociális helyzetében átmeneti időszakról van-e szó, milyen időintervallumot érinthet, várható-e a jogosultságot érintően jövedelemváltozás a támogatási időszak alatt, de természetesen egyéb szociális körülmény is jelentőséggel bírhat.

Megemlítendő, hogy a támogatásban részesülők a szociális és jövedelmi viszonyaikban bekövetkezett változást 15 napon belül kötelesek bejelenteni, melynek elmulasztása szankcionálható visszafizetési kötelezettséggel, akár kamatokkal együtt is. A gyógyszertámogatás időtartamának az eddigi 6 hónapról 12 hónapra történő emelésével a kérelmezőket tehermentesíthetnénk.

* **5-6. §-hoz**: A létfenntartási támogatás időtartamának a gyógyszertámogatáshoz hasonlóan, a fenti okokra tekintettel indokolt az emelése, azzal a kitétellel, hogy legfeljebb a tárgyév végéig állapítható meg. A támogatás időtartamának emelésével a jövedelem értékhatárokra is figyelemmel kellett lenni olyan formában, hogy az egyes jövedelem értékhatárokhoz kapcsolódó (R. 20. § (2) bek.), havonta adható támogatások legfeljebb 12 hónapra vetített mértéke összhangban legyen az éves keretösszeggel. Fentiek érvényesülése céljából az R. 19. § (4) bekezdés b) pontjában az éves adható támogatás mértéke került módosításra a nyugdíjminimum 300 %-áról (85 500 Ft-ról) 400 %-ára (114 000 Ft-ra).

A módosítással az egyes jövedelem értékhatárokhoz a havonta megállapítható támogatások maximális összegei 12 hónapra vetítve sem haladják meg az éves keretösszeget, ezzel biztosítva azt a lehetőséget, hogy – indokolt esetben - eseti támogatás is megállapításra kerülhessen.

A havonta adható támogatás összege a legmagasabb jövedelemmel rendelkező kérelmezők esetében 5000 Ft-ról 6000 Ft-ra emelésével arányos a támogatási összeg a többi jövedelemsávban adható összegekkel.

* **7-8. §-hoz**: A rendelet lehetőséget biztosít arra, hogy magasabb jövedelemmel rendelkező, de rendkívüli élethelyzetbe került személyek esetén méltányosságból az Egészségügyi-, Szociális és Lakásügyi Bizottság egyszeri létfenntartási támogatást állapítson meg. A rendelet alapján váratlan halál esetében is ezt a támogatási formát tudták többségében igénybe venni az érintettek. Tekintettel arra, hogy egyre többször nyújtottak be kérelmezők erre az esetre hivatkozva méltányossági kérelmet a Bizottság felé, indokolt a temetési támogatás felső jövedelemhatárát a bizottsági támogatás jövedelemhatárához igazítani, azaz a nyugdíjminimum 500%-ra, mellyel egyszerűbben, gördülékenyebben történnének a kérelmek elbírálásai. Ezt az adminisztrációs terhek csökkenése mellett az a tény is indokolja, hogy a halálesetek után a hozzátartozók érzékenyebbek, és egy gyorsabb, egyszerűbb ügyintézés az ügyfelet is tehermentesíti. A temetési segély felső jövedelemhatára emelésének megfelelően a támogatási összegek sávjai is arányosan módosításra kerültek. Erre tekintettel javasoljuk a bizottsági támogatás indokainak köréből a „váratlan halálesetet” kivenni, és helyette az egyre gyakrabban előforduló, lakhatást veszélyeztető körülményt beemelni. Ebbe a kategóriába tartozna pl. a kötelező kéménybélelés, fűtés meghibásodása, kötelező gázkészülék csere, életveszélyes villanyvezetés cseréje, stb.
* **9. §-hoz**: A helyi utazási bérlet támogatásra való jogosultság lejártának módosítását javasoljuk oly módon, hogy az arra jogosító ellátás lejártát követő hónap végéig állapítható meg. A támogatásra jogosító ellátások ismételt megállapítása után van csak lehetőség a helyi utazási bérlet iránti kérelem benyújtására, így egy hónap kimaradt a bérlettámogatásra való jogosultságból. A jogosultság végének 1 hónappal történő meghosszabbításával a bérlettámogatásra való jogosultság folytatólagossá lenne tehető, nem maradna ki egy hónap.
* **10. §-hoz**: A rendelet szerint egyszeri karácsonyi támogatás állapítható meg a rendszeres gyermeknevelési kedvezményben vagy gyermeknevelési támogatásban, és a tervezett létfenntartási támogatásban vagy lakhatási támogatásban részesülteknek. Emellett az Önkormányzat szociális intézményeinek vezetői is javasolhatnak a támogatásra családokat, személyeket jövedelemhatár alapján. Ennek a jövedelemhatárnak az emelése indokolt 220 %-ról 300 %-ra, tekintettel a létfenntartási és a lakhatási támogatás jövedelemhatárára.
* **11. §-hoz:** A rendelet alapján az Önkormányzat az idősek világnapja alkalmából október hónapban egyszeri támogatásban részesíti a rendelet által felsoroltak szerinti idős személyeket. A tapasztalatok azt mutatják, hogy az idősebb polgárok az Erzsébet utalványt nehézkesebben tudják felhasználni, célszerűbb részükre pénzben folyósítani a támogatást, mely összegének növelése is indokolt 8000 Ft-ról 10 000 Ft-ra. Az Erzsébet utalványok helyett pénzben történő kifizetés adminisztrációs terhek csökkenésével is járna, valamint költséghatékony, tekintettel arra, hogy az utalványok legyártása és kiszállítása többletköltségekkel jár.
* **12. §-hoz**: Az eseti kiegészítő gyermeknevelési támogatás összegének 8000 Ft-ról 10 000 Ft-ra történő emelése is indokolt, ezzel jelentősen könnyítve a gyermekes családok anyagi helyzetét a tanévvégi kiadásokra (osztálykirándulás, táborok stb.), valamint a beiskolázásra tekintettel április és augusztus hónapokban.
* **13. §-hoz**: Az 1997. évi XXXI. törvény alapján a házi gyermekfelügyelet, mint gyermekjóléti szolgáltatás neve napközbeni gyermekfelügyeletre módosult, ennek megfelelően indokolt a rendeletben a technikai módosítás.

Az Önkormányzat a támogató szolgáltatást, mint szociális ellátási formát, ellátási szerződés keretén belül nem biztosítja, ezért itt is szükséges a technikai módosítás.

- 14-18. §-hoz: A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermek- és családos üdültetésért fizetendő térítési díjak módosítására 2016 szeptemberétől került sor.

1. melléklet (szociális étkeztetés és személyi térítési díjak): A személyes gondoskodást nyújtó ellátások intézményi térítési díjáról a Képviselő-testület az 58/2018 (III.22.) határozatával döntött. A szolgáltatást igénybevevők által fizetendő személyi térítési díjakat javasolt az előző évi szinten hagyni, tekintettel arra, hogy az intézményi térítési díjak az előző évhez viszonyítva kis mértékben növekedtek és ezt a költséget nem kívánjuk áthárítani a gondozottak részére. Az ágazatban a gondozás területén is jelentős változások voltak, mely nehézséget jelentett a gondozottak részére is, valamint a nyugdíjak emelkedése alacsony mértékű volt. Fentiekre tekintettel erre az évre vonatkozóan az előző évi térítési díjak változtatás nélkül kerülnek meghatározásra. A személyi térítési díj összege évente két alkalommal felülvizsgálható és a felülvizsgálat során megállapított új személyi térítési díj megfizetésének időpontjáról a fenntartó rendelkezik (Szt. 115. § (6)-(7) bekezdés).

2. melléklet (gyermekétkeztetés): Jelen előterjesztésünkben a gyermekétkeztetésért fizetett térítési díjak átlagosan 5 %-kal történő emelésére teszünk javaslatot.

3. melléklet (üdültetés): Az üdültetési feladatokat a II. Kerületi Kulturális Közhasznú Nonprofit Kft. látja el Közszolgáltatási megállapodás keretében. A Kft. az önkormányzati gyermeküdülőkben a szállás és étkeztetésen kívül kiegészítő szolgáltatásokat is nyújt és ezek figyelembe vételével kerültek megállapításra a térítési díjak.

Az éves költségvetésben a változtatásokhoz szükséges forrás rendelkezésre áll.

Az előterjesztést véleményező bizottságok észrevételeiket a testületi ülésen szóban ismertetik.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet módosítás elfogadásához minősített többségű szavazati arány szükséges.

Budapest, 2018. június 13.

Dr. Láng Zsolt

Polgármester

Budapest Főváros II. Kerületi Önkormányzat Képviselő-testületének …/.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdésének a) pontjában, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 26. §, az Szt. 132. § (4) bekezdés g) pontjában, Szt. 92. § (1) bekezdésében, az Szt. 115. § (7) bekezdésében, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. § (1a) bekezdésében, a Gyvt. 29. § (1)-(2) bekezdéseiben kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. pontjában meghatározott feladatkörében eljárva a következőket rendeli el: |
| R. 8. § (3) bekezdés:  „(3)A köztemetés költségének megtérítési kötelezettsége alól nem adható mentesség, ha az eltemettetésre köteles személy családjában az egy főre jutó havi jövedelem meghaladja az öregségi nyugdíj mindenkori legkisebb összegének *250 %-át*.” | 1. §  *A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)* 8. § (3) bekezdésében a „250 %-át” szövegrész helyébe a „300 %-át” szöveg lép. |
| R. 14. § (3) bekezdés:  „(3) Rendszeres gyógyszertámogatás állapítható meg annak a személynek, akinek gyógykezelésének várható időtartama meghaladja a 3 hónapot, és a havi gyógyszerköltsége eléri a 3500 Ft-ot, és  a) akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *220 %-át*, vagy  b) aki egyedülélő, vagy nyugdíjas és családjában az egy főre jutó havi jövedelem az öregségi nyugdíj mindenkori legkisebb összegének *300 %-át*, vagy  c) aki 80. életévet a kérelem beadásának időpontjában betöltötte és családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *420 %-át*.”  R. 14. § (4) bekezdés:  „(4) A rendszeres gyógyszertámogatás havi mértéke legfeljebb az igazolt havi rendszeres gyógyszerköltség  a) 90 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *150 %-át*, egyedülélő esetén a *200 %-át*,  b) 80 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *200 %-át*, egyedülélő esetén a *250 %-át*,  c) 70 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *250 %-át*, egyedülélő esetén a *300 %-át*,  d) 60 %-a, amennyiben a kérelmező családjában az egy főre jutóhavi jövedelem nem haladja meg az öregségi nyugdíj mindenkori legkisebb összegének *300 %-át*, vagy 80. életévet betöltött személy esetén a *420 %-át*,  de egyik esetben sem haladhatja meg a 7000 Ft-ot.”  R. 14. § (5) bekezdés:  „(5) A rendszeres gyógyszertámogatás az orvos által igazolt kezelés időtartamáig, legfeljebb *6 hónap* időtartamra állapítható meg.” | 2. §  (1)  R. 14. § (3) bekezdés a) pontjában a „220 %-át” szövegrész helyébe a „**320 %-át**” szöveg lép.    (2)  R. 14. § (3) bekezdés b) pontjában a „300 %-át” szövegrész helyébe a „400 %-át” szöveg lép.  (3)  R. 14. § (3) bekezdés c) pontjában a „420 %-át” szövegrész helyébe a „450 %-át” szöveg lép.  (4)  R. 14. § (4) bekezdés a) pontjában a „150 %-át” szövegrész helyébe a „**250 %-át**” szöveg lép, valamint a „200 %-át” szövegrész helyébe a „**300 %-át**” szöveg lép.    (5)  R. 14. § (4) bekezdés b) pontjában a „200 %-át” szövegrész helyébe a „**280 %-át**” szöveg lép, valamint a „250 %-át” szövegrész helyébe a „**320 %-át**” szöveg lép.  (6)  R. 14. § (4) bekezdés c) pontjában a „250 %-át” szövegrész helyébe a „300 %-át” szöveg lép, valamint a „300 %-át” szövegrész helyébe a „380 %-át” szöveg lép.  (7)  R. 14. § (4) bekezdés d) pontjában a „300 %-át” szövegrész helyébe a „400 %-át” szöveg lép, valamint a „420 %-át” szövegrész helyébe a „450 %-át” szöveg lép.  (8)  R. 14. § (5) bekezdésében a „6 hónap” szövegrész helyébe a „**12 hónap”** szöveg lép. |
| R. 15. § (1) bekezdés:  „(1) Akut megbetegedésekből eredő gyógyszerszükséglethez, vagy oltóanyag megvásárlásához eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a *200 %-át,* vagy a kérelem beadásakor az alábbi rendszeres ellátás valamelyikében részesül:”  R. 15. § (2) bekezdés:  „(2) Az eseti gyógyszertámogatás megállapítható összege az igazolt eseti gyógyszerköltség, de legfeljebb 5000 Ft, és tárgyévben ugyanazon személy részére legfeljebb háromszor igényelhető.” | **3. §**  (1)  R. 15. § (1) bekezdésében a „200%-át” szövegrész helyébe a „**250 %-át**” szöveg lép.  (2)  R. 15. § (2) bekezdés helyébe az alábbi rendelkezés lép:  „(2) Az eseti gyógyszertámogatás megállapítható összege az igazolt eseti gyógyszerköltség, de legfeljebb 5000 Ft, **oltóanyag költsége esetében legfeljebb 10 000 Ft**, és tárgyévben ugyanazon személy részére legfeljebb háromszor igényelhető.”  (3)  R. 15. § az alábbi bekezdéssel egészül ki:  „(3) Oltóanyagra nyújtott eseti gyógyszertámogatás esetén a támogatás folyósítását követő 90 napon belül be kell mutatni az Ellátási Osztályon az orvosi igazolást arról, hogy a támogatott vagy gyermeke részesült a védőoltásban.” |
| R. 16. § (2) bekezdés:  „(2) A gyógyszertámogatás megállapításakor az igazolt gyógyszerköltség legfeljebb 20 %-ában vehető figyelembe a társadalombiztosításba nem befogadott gyógyszerek költsége.” | **4. §**  R. 16. § (2) bekezdés helyébe az alábbi rendelkezés lép:  „(2) A gyógyszertámogatás megállapításakor **a 15. § (2) bekezdés kivételével** az igazolt gyógyszerköltség legfeljebb 20 %-ában vehető figyelembe a társadalombiztosításba nem befogadott gyógyszerek költsége.” |
| R. 19. § (4) bekezdés:  „(4) Létfenntartási támogatás mértéke összességében – ide nem értve a 21. § (3) és (4) bekezdéseiben és a 22. § (2) bekezdésben foglalt támogatásokat - egy naptári éven belül nem haladhatja meg az öregségi nyugdíj mindenkori legkisebb összegének:   1. az 500 %-át, amennyiben a családban az egy főre jutó jövedelem nem haladja meg az öregségi nyugdíj mindenkori legkisebb összegének a 250 %-át, egyedülélő esetén a 280 %*-át*; 2. *300 %-át*, amennyiben a családban az egy főre jutó jövedelem meghaladja az a) pontban megjelölt értéket, de nem haladja meg az (1) bekezdés szerinti értéket.” | **5. §**  R. 19. § (4) bekezdésének b) pontjában a „300 %-át” szövegrész helyébe a „**400 %-át**” szöveg lép. |
| R. 20. § (1) bekezdés:  „(1) Tervezett létfenntartási támogatás elsősorban a tartós létfenntartási gondok fennállása esetében állapítható meg legfeljebb *6 hónap időtartamra és* legfeljebb a tárgyév végéig.”  R. 20. § (2) bekezdés:  „(1) A tervezett létfenntartási támogatás egy hónapra megállapítható összege nem haladhatja meg:  a) a 10 000 Ft-ot, amennyiben a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, egyedülélő esetén a 250 %-át,  b) a 8000 Ft-ot, amennyiben a családban az egy főre jutó havi jövedelem meghaladja az a) pontban meghatározott értéket, de nem haladja az öregségi nyugdíj mindenkori legkisebb összegének 250 %-át egyedülélő esetén 300 %-át,  c) az *5000 Ft-ot*, amennyiben a családban az egy főre jutó havi jövedelem meghaladja a b) pontban meghatározott értéket, de nem haladja az öregségi nyugdíj mindenkori legkisebb összegének 300 %-át, egyedül élő esetén a 350 %-át” | **6. §**  (1)  R. 20. § (1) bekezdése helyébe az alábbi rendelkezés lép:  „(1) Tervezett létfenntartási támogatás elsősorban a tartós létfenntartási gondok fennállása esetében, annak időtartamáig, de legfeljebb a tárgyév végéig állapítható meg.”  (2)  R. 20. § (2) bekezdésének c) pontjában az „5000 Ft-ot” szövegrész helyébe a „**6000 Ft-ot**” szöveg lép. |
| R. 22. § (2) bekezdés:  „(2) Évente legfeljebb egy alkalommal a Bizottság annak a személynek is megállapíthat létfenntartási támogatást, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 500 %-át és a kérelmező életvitelében jelentősen akadályozó vagy hátrányt okozó, váratlan esemény – különösen: elemi kár, kilakoltatás, keresőképtelenséggel járó betegség, gyógyászati segédeszköz szükséglet, *váratlan haláleset* - miatt létfenntartást veszélyeztető élethelyzetbe került.” | 7. §  R. 22. § (2) bekezdésében a „váratlan haláleset” szövegrész helyébe a „lakhatást veszélyeztető körülmény” szöveg lép. |
| R. 25. § (1) bekezdés:  „(1) Temetési támogatás állapítható meg annak a személynek, aki az elhunyt személy eltemettetéséről gondoskodott és a temetési költségek viselése létfenntartását veszélyezteti és a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a *300 %-át*.”  R. 25. § (2) bekezdés:  „(2) A temetési támogatás összege nem haladhatja meg:  a) a 80 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *250 %-át*;  b) a 70 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *280 %-át*;  c) a 60 ezer forintot, ha a kérelmező családjában az egy főre jutó havi jövedelem meghaladja a b) pontban meghatározott értéket,  és egyik esetben sem haladhatja meg a számlával igazolt temetés költségét.” | 8. §  (1)  R. 25. § (1) bekezdésében a „300%-át” szövegrész helyébe az „500%-át” szöveg lép.  (2)  R. 25. § (2) bekezdés a) pontjában a „250%-át” szövegrész helyébe a „**400 %-át**” szöveg lép.    (3)  R. 25. § (2) bekezdés b) pontjában a „280%-át” szövegrész helyébe a „450 %-át” szöveg lép. |
| R. 30. § (3) bekezdés:  „(3) Bérlet támogatás a (4) bekezdésben foglalt kivétellel, az adott tanév október 1-jétől *szeptember 30-áig tartó időszakára, legfeljebb* az (1) bekezdés b) pontjában megállapított ellátásokra való jogosultság fennállásáig állapítható meg.” | 9. §  R. 30. § (3) bekezdése helyébe az alábbi rendelkezés lép:  „(3) Bérlet támogatás a (4) bekezdésben foglalt kivétellel, az adott tanév október 1-jétől az (1) bekezdés b) pontjában megállapított ellátásokra való jogosultság lejártát követő hónap végéig, de legfeljebb szeptember 30-áig tartó időszakára állapítható meg.” |
| R. 31. § (2) bekezdés:  „(2) Az Önkormányzat egyszeri karácsonyi támogatásban részesítheti az Önkormányzat által fenntartott vagy az Önkormányzattal szerződéses jogviszonyban álló szociális intézmények vezetői által javasolt családokat, amennyiben jövedelemigazolás alapján a család egy főre jutó havi jövedelme nem haladja meg az öregségi nyugdíj mindenkori legkisebb összegének *220 %-át*.” | 10. §  R. 31. § (2) bekezdésében a „220%-át” szövegrész helyébe a „300%-át” szöveg lép. |
| R. 32/A. § (2) bekezdés:  „(2) A támogatást az Önkormányzat szociális célú Erzsébet utalvány formájában nyújtja, jogosultanként 8 000 Ft értékben.”  R. 32/A. § (3) bekezdés:  „(3) A jogosultsági feltételek fennállása esetén a támogatás hivatalból kerül megállapításra és az Erzsébet utalvány postai úton október hónapban kerül kiküldésre.” | 11. §  (1)  R. 32/A. § (2) bekezdése helyébe az alábbi rendelkezés lép:  „(2) A támogatás összege jogosultanként 10 000 Ft.”  (2)  R. 32/A. § (3) bekezdése helyébe az alábbi rendelkezés lép:  „(3) A jogosultsági feltételek fennállása esetén a támogatás hivatalból kerül megállapításra és a támogatás folyósítása október hónapban történik.” |
| R. 32/C. § (2) bekezdés:  „(2) Az eseti kiegészítő gyermeknevelési támogatás egyszeri összege gyermekenként *8 000 Ft.*” | 12. §  R. 32/C. § (2) bekezdésében a „8 000 Ft” szövegrész helyébe a „10 000 Ft” szöveg lép. |
| R. 33. § (1) a) pontja:  „(1) Az önkormányzat az alábbi gyermekjóléti szolgáltatásokat biztosítja:   1. Saját intézményein keresztül:    1. gyermekjóléti szolgáltatást (Gyvt. 39. §),   ab) *házi gyermekfelügyeletet (Gyvt. 44. §)*  ac) bölcsődék (Gyvt. 42. §)” | 13. §  R. 33. § (1) bekezdés a) pontjában a „házi gyermekfelügyeletet (Gyvt. 44. §)” szövegrész helyébe a „napközbeni gyermekfelügyelet (Gyvt. 44./C § )” szöveg lép. |
| A R. 43. § (1) bekezdése:    (1) A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermek- és családos üdültetésért fizetendő térítési díjat a 3. mellékletben foglaltak alapján kell megállapítani. | 14. §  R. 43. § (1) bekezdése helyébe az alábbi rendelkezés lép:  „(1) A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a bölcsődében az alapellátáson felül biztosított egyéb szolgáltatásokért a 3. mellékletben, a gyermek- és családos üdültetésért fizetendő térítési díjat a 3./a. mellékletben foglaltak alapján kell megállapítani.” |
| A R. 44. § (2) bekezdése  (2) Az (1) bekezdés hatálya kiterjed minden  Budapest II. kerületben állandó lakóhellyel  vagy tartózkodási hellyel rendelkező  a) a Budapest Főváros II. Kerületi Önkormányzat által működtetett (állami fenntartású) intézményben tanuló gyermekre,  b) a II. kerületben működő nem önkormányzati, nem állami fenntartású intézményben tanuló gyermekre,  c) nem a II. kerület területén- fenntartótól, működtetőtől függetlenül – működő intézményben tanuló gyermekre. | 15. §  R. 44.§ (2) bekezdése helyébe az alábbi rendelkezés lép:  „(2) Az (1) bekezdés hatálya kiterjed minden Budapest II. kerületben állandó lakóhellyel  vagy tartózkodási hellyel rendelkező  a) a Budapest Főváros II. kerületi Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermekre,  b) a II. kerületben működő nem önkormányzati, nem állami fenntartású intézményben tanuló gyermekre,  c) nem a II. kerület területén- fenntartótól, működtetőtől függetlenül – működő intézményben tanuló gyermekre.” |
| A R. 46.§ (2) bekezdése   1. A gyermeküdültetésben az étkezési térítési díj kedvezmény jogcímét és mértékét adott tanévre megállapított kedvezményről szóló határozat alapján az intézményvezető állapítja meg a (3)-(4) bekezdésben foglaltak szerint. | 16. §  R. 46.§ (2) bekezdése helyébe az alábbi rendelkezés lép:  „(2) A gyermeküdültetésben az étkezési térítési díj kedvezmény jogcímét és mértékét adott tanévre megállapított kedvezményről szóló *értesítés* alapján az intézményvezető állapítja meg a (3)-(4) bekezdésben foglaltak szerint.” |
| A R. 47.§ (1) bekezdése:   1. Az étkezési térítési díj kedvezményt – e rendelet figyelembe vételével - az Önkormányzat által működtetett intézményekben tanuló gyermek esetében az intézmény vezetője, a 44.§ (2) bekezdés b.) és c.) pontjában meghatározott intézményekben tanuló gyermek esetében a polgármester állapítja meg, melyről a kötelezettet írásban értesíti. | 17. §  R.47.§ (1) bekezdés helyébe az alábbi rendelkezés lép:  „(1) Az étkezési térítési díj kedvezményt – e rendelet figyelembe vételével - az Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermek esetében az intézmény vezetője, a 44. § (2) bekezdés b.) és c.) pontjában meghatározott intézményekben tanuló gyermek esetében a polgármester állapítja meg. A kötelezettet a megállapított térítési díj összegéről írásban értesíteni kell.” |
|  | 18. §  (1) R. 2. melléklete helyébe e rendelet 1. melléklete lép.  (2) R. 3. melléklete helyébe e rendelet 2. melléklete lép.  (3) R. kiegészül 3/a. melléklettel, mely e rendelet 3. melléklete. |
| R. 32/A. § (4) bekezdés:  „(4) A postai úton kiküldött és visszaérkezett Erzsébet utalványt személyesen, vagy meghatalmazott által december 31-éig vehető át az Ellátási Osztályon.”  R. 33. § (2) b) pontja:  „(2) Az önkormányzat az alábbi szociális ellátási formákat biztosítja:  b) Ellátási szerződés keretében:   1. szenvedélybetegek közösségi ellátását (Szt. 65/A. §), 2. fogyatékosok nappali ellátását (Szt. 65/F. §), 3. *támogató szolgáltatást (Szt. 65/C. §),* 4. utcai szociális munkát (Szt. 65/E. §), 5. hajléktalanok nappali ellátását (Szt. 65/F. §), 6. pszichiátriai betegek nappali ellátását (Szt. 65/F. §), 7. étkeztetést (Szt. 62.§), 8. házi segítségnyújtást (Szt. 63. §), 9. idősek nappali ellátását (Szt.65/F. §.).” | 19. §   1. Ez a rendelet a (2) és (3) bekezdés kivételével 2018. július 1-jén lép hatályba. 2. E rendelet 1. melléklete 2018. augusztus 1-jén lép hatályba. 3. E rendelet 2. melléklete 2018. szeptember 1-jén lép hatályba.   (4) Hatályát veszti a R. 32/A. § (4) bekezdése 2018. július 1-jén.  (5) Hatályát veszti a R. 33. § (2) bekezdés bc) pontja 2018. július 1-jén. |

Budapest Főváros II. Kerületi Önkormányzat Képviselő-testületének …/2018.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

Budapest Főváros II. Kerületi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdésének a) pontjában, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 26. §, az Szt. 132. § (4) bekezdés g) pontjában, Szt. 92. § (1) bekezdésében, az Szt. 115. § (7) bekezdésében, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. § (1a) bekezdésében, a Gyvt. 29. § (1)-(2) bekezdéseiben kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. pontjában meghatározott feladatkörében eljárva a következőket rendeli el:

1. §

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)* 8. § (3) bekezdésében a „250 %-át” szövegrész helyébe a „300 %-át” szöveg lép.

2. §

(1) R. 14. § (3) bekezdés a) pontjában a „220 %-át” szövegrész helyébe a „**320 %-át**” szöveg lép.

(2) R. 14. § (3) bekezdés b) pontjában a „300 %-át” szövegrész helyébe a „400 %-át” szöveg lép.

(3) R. 14. § (3) bekezdés c) pontjában a „420 %-át” szövegrész helyébe a „450 %-át” szöveg lép.

(4)R. 14. § (4) bekezdés a) pontjában a „150 %-át” szövegrész helyébe a „**250 %-át**” szöveg lép, valamint a „200 %-át” szövegrész helyébe a „**300 %-át**” szöveg lép.

(5) R. 14. § (4) bekezdés b) pontjában a „200 %-át” szövegrész helyébe a „**280 %-át**” szöveg lép, valamint a „250 %-át” szövegrész helyébe a „**320 %-át**” szöveg lép.

(6) R. 14. § (4) bekezdés c) pontjában a „250 %-át” szövegrész helyébe a „**300 %-át**” szöveg lép, valamint a „300 %-át” szövegrész helyébe a „**380 %-át**” szöveg lép.

(7) R. 14. § (4) bekezdés d) pontjában a „300 %-át” szövegrész helyébe a „**400 %-át**” szöveg lép, valamint a „420 %-át” szövegrész helyébe a „**450 %-át**” szöveg lép.

(8) R. 14. § (5) bekezdésében a „6 hónap” szövegrész helyébe a „**12 hónap”** szöveg lép.

**3. §**

(1) R. 15. § (1) bekezdésében a „200%-át” szövegrész helyébe a „**250 %-át**” szöveg lép.

(2) R. 15. § (2) bekezdés helyébe az alábbi rendelkezés lép:

„(2) Az eseti gyógyszertámogatás megállapítható összege az igazolt eseti gyógyszerköltség, de legfeljebb 5000 Ft, **oltóanyag költsége esetében legfeljebb 10 000 Ft**, és tárgyévben ugyanazon személy részére legfeljebb háromszor igényelhető.”

(3) R. 15. § az alábbi bekezdéssel egészül ki:

„(3) Oltóanyagra nyújtott eseti gyógyszertámogatás esetén a támogatás folyósítását követő 90 napon belül be kell mutatni az Ellátási Osztályon az orvosi igazolást arról, hogy a támogatott vagy gyermeke részesült a védőoltásban.”

**4. §**

R. 16. § (2) bekezdés helyébe az alábbi rendelkezés lép:

„(2) A gyógyszertámogatás megállapításakor **a 15. § (2) bekezdés kivételével** az igazolt gyógyszerköltség legfeljebb 20 %-ában vehető figyelembe a társadalombiztosításba nem befogadott gyógyszerek költsége.”

**5. §**

R. 19. § (4) bekezdésének b) pontjában a „300 %-át” szövegrész helyébe a „**400 %-át**” szöveg lép.

**6. §**

(1) R. 20. § (1) bekezdése helyébe az alábbi rendelkezés lép:

„(1) Tervezett létfenntartási támogatás elsősorban a tartós létfenntartási gondok fennállása esetében, annak időtartamáig, de legfeljebb a tárgyév végéig állapítható meg.”

(2) R. 20. § (2) bekezdésének c) pontjában az „5000 Ft-ot” szövegrész helyébe a „**6000 Ft-ot**” szöveg lép.

7. §

R. 22. § (2) bekezdésében a „váratlan haláleset” szövegrész helyébe a „lakhatást veszélyeztető körülmény” szöveg lép.

8. §

(1) R. 25. § (1) bekezdésében a „300%-át” szövegrész helyébe az „500%-át” szöveg lép.

(2) R. 25. § (2) bekezdés a) pontjában a „250%-át” szövegrész helyébe a „400 %-át” szöveg lép.

(3) R. 25. § (2) bekezdés b) pontjában a „280%-át” szövegrész helyébe a „450 %-át” szöveg lép.

9. §

R. 30. § (3) bekezdése helyébe az alábbi rendelkezés lép:

„(3) Bérlet támogatás a (4) bekezdésben foglalt kivétellel, az adott tanév október 1-jétől az (1) bekezdés b) pontjában megállapított ellátásokra való jogosultság lejártát követő hónap végéig, de legfeljebb szeptember 30-áig tartó időszakára állapítható meg.”

10. §

R. 31. § (2) bekezdésében a „220%-át” szövegrész helyébe a „300%-át” szöveg lép.

11. §

(1) R. 32/A. § (2) bekezdése helyébe az alábbi rendelkezés lép:

„(2) A támogatás összege jogosultanként 10 000 Ft.”

(2) R. 32/A. § (3) bekezdése helyébe az alábbi rendelkezés lép:

„(3) A jogosultsági feltételek fennállása esetén a támogatás hivatalból kerül megállapításra és a támogatás folyósítása október hónapban történik.”

12. §

R. 32/C. § (2) bekezdésében a „8 000 Ft” szövegrész helyébe a „10 000 Ft” szöveg lép.

13. §

R. 33. § (1) bekezdés a) pontjában a „házi gyermekfelügyeletet (Gyvt. 44. §)” szövegrész helyébe a „napközbeni gyermekfelügyelet (Gyvt. 44./C § )” szöveg lép.

14. §

R. 43. § (1) bekezdése helyébe az alábbi rendelkezés lép:

„(1) A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a bölcsődében az alapellátáson felül biztosított egyéb szolgáltatásokért a 3. mellékletben, a gyermek- és családos üdültetésért fizetendő térítési díjat a 3./a. mellékletben foglaltak alapján kell megállapítani.”

15. §

R. 44.§ (2) bekezdése helyébe az alábbi rendelkezés lép:

„ (2) Az (1) bekezdés hatálya kiterjed minden Budapest II. kerületben állandó lakóhellyel, vagy tartózkodási hellyel rendelkező

a) a Budapest Főváros II. kerületi Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermekre,

b) a II. kerületben működő nem önkormányzati, nem állami fenntartású intézményben tanuló gyermekre,

c) nem a II. kerület területén - fenntartótól, működtetőtől függetlenül – működő intézményben tanuló gyermekre.”

16. §

R. 46.§ (2) bekezdése helyébe az alábbi rendelkezés lép:

„(2) A gyermeküdültetésben az étkezési térítési díj kedvezmény jogcímét és mértékét adott tanévre megállapított kedvezményről szóló értesítés alapján az intézményvezető állapítja meg a (3)-(4) bekezdésben foglaltak szerint.”

17. §

R. 47.§ (1) bekezdés helyébe az alábbi rendelkezés lép:

„(1) Az étkezési térítési díj kedvezményt – e rendelet figyelembe vételével - az Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermek esetében az intézmény vezetője, a 44. § (2) bekezdés b.) és c.) pontjában meghatározott intézményekben tanuló gyermek esetében a polgármester állapítja meg. A kötelezettet a megállapított térítési díj összegéről írásban értesíteni kell.”

18. §

(1) R. 2. melléklete helyébe e rendelet 1. melléklete lép.

(2) R. 3. melléklete helyébe e rendelet 2. melléklete lép.

(3) R. kiegészül 3/a. melléklettel, mely e rendelet 3. melléklete.

Záró rendelkezések

19. §

(1) Ez a rendelet a (2) és (3) bekezdés kivételével 2018. július 1-jén lép hatályba.

(2) E rendelet 1. melléklete 2018. augusztus 1-jén lép hatályba.

(3) E rendelet 2. melléklete 2018. szeptember 1-jén lép hatályba.

(4) Hatályát veszti a R. 32/A. § (4) bekezdése 2018. július 1-jén.

(5) Hatályát veszti a R. 33. § (2) bekezdés bc) pontja 2018. július 1-jén.

ÁLTALÁNOS INDOKOLÁS

A Budapest Főváros II. Kerületi Önkormányzat kiemelt feladatának tekinti a kerületben élő polgárok, valamint gyermeket nevelő családok segítését.

A helyi szociális pénzbeli és természetbeni juttatások rendszerét az Önkormányzat időről időre felülvizsgálja, és a napi ügyintézés tapasztalatait alapul véve módosítja. Jelen előterjesztés is az előző évek tendenciáját követi, a támogatások összegének növelésével, illetve a támogatotti kör kiszélesítésével. Mindemellett részben az egyes eljárásbeli rendelkezéseinek szükségszerű pontosítása is indokolt. A rendelet megalkotásával egyidejűleg a szociális ellátások számára a költségvetési fedezetük biztosított.

A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermeküdültetésért fizetendő térítési díjak módosítása mellett a rendeletmódosítási tervezet az időközben bekövetkezett működetési változások átvezetését is tartalmazza.

RÉSZLETES INDOKOLÁS

1. §-hoz: A szociális igazgatásról és szociális ellátásokról szóló 1993. évi III. törvény (továbbiakban: Szt.) alapján az elhunyt személy közköltségen történő eltemettetéséről akkor gondoskodik az illetékes települési önkormányzat, ha nincs vagy nem fellelhető a temetésre köteles személy, illetve ha az eltemettetésre köteles személy nem gondoskodik a temetésről. Tapasztalataink alapján ez utóbbi esetben a köteles személy rossz szociális helyzete miatt nem tudja vállalni a temettetést. Ebben az esetben az Szt., valamint az R. lehetőséget biztosít méltányosságra. A kérelmeket egyedileg bírálja el az Egészségügyi-, Szociális és Lakásügyi Bizottság. A méltányosságban részesítés felső jövedelemhatárának emelése 250%-ról 300%-ra történt, ezzel összhangba hozva az egyéb rendkívüli élethelyzetben adható támogatási formáink jövedelemhatáraival, de tekintettel arra is, hogy az eltemettetésre köteles személy nem feltétlenül II. kerületi lakos, így további támogatásokat a lakóhelye szerinti önkormányzattól is igényelhet.

2-4. §-hoz: Az Ellátási Osztály tapasztalatai azt mutatják, hogy mind a rendszeres gyógyszerkiadások, mind pedig az alkalmanként jelentkező gyógyszerszükségletek nagymértékben megterhelik a családokat anyagilag. Sok esetben létfenntartási támogatást nyújtanak be a kérelmezők a magas gyógyszerköltségeikre hivatkozva, tekintettel arra, hogy annak a támogatásnak magasabb a jövedelemhatára. A gyógyszertámogatás jövedelemhatárainak megemelésével jelentősen több személynek tudunk segítséget nyújtani, akik így a gyógyszertámogatás mellett a létfenntartási támogatást egyéb megélhetési nehézségekre hivatkozva kérelmezhetik.

A kerület védőnői, háziorvosai visszajelzése alapján az oltóanyagok költségére nyújtott eseti gyógyszertámogatás esetében, annak magas árára való tekintettel indokolt egy magasabb összegben adható eseti gyógyszertámogatás (5000 Ft-ról 10 000 Ft-ra emelve). Az összeg emelésével várhatóan több személy részére lesznek elérhetőek a sokszor nagyon fontos oltóanyagok. A magasabb összeg miatt indokolt, hogy visszajelzést kapjon az osztály arról, hogy a védőoltás valóban beadásra került. Az eseti gyógyszertámogatások esetében az akut állapotra való tekintettel nem releváns a társadalombiztosításba nem befogadott gyógyszerek költségének maximalizálása.

Az R. alkalmazása óta eltelt időszak tapasztalata azt igazolta, hogy mind a rendszeres gyógyszertámogatást igénylők, mind a havi rendszerességgel megállapított létfenntartási támogatásban részesülő jogosultak mintegy 85-90 %-ában a kérelmeiket ismételten benyújtották a 6 hónap letelte után. Megállapítható, hogy ezekben az esetekben szociális helyzetükben változás nem volt, – elsősorban – jövedelmi helyzetük alapján jogosultságuk hosszabb távon fennáll, ezért az ügyfelek tehermentesítése és az adminisztrációs terhek csökkentése céljából a jelzett támogatások megállapításának maximális időintervallumát indokolt a hat hónapról tizenkét hónapra megemelni. A döntés során figyelemmel kell lenni különösen a család/személy jövedelmi helyzetének stabilitására, állandóságára, hogy a kérelmező család szociális helyzetében átmeneti időszakról van-e szó, milyen időintervallumot érinthet, várható-e a jogosultságot érintően jövedelemváltozás a támogatási időszak alatt, de természetesen egyéb szociális körülmény is jelentőséggel bírhat.

Megemlítendő, hogy a támogatásban részesülők a szociális és jövedelmi viszonyaikban bekövetkezett változást 15 napon belül kötelesek bejelenteni, melynek elmulasztása szankcionálható visszafizetési kötelezettséggel, akár kamatokkal együtt is. A gyógyszertámogatás időtartamának az eddigi 6 hónapról 12 hónapra történő emelésével a kérelmezőket tehermentesítjük.

5-6. §-hoz: A létfenntartási támogatás időtartamának a gyógyszertámogatáshoz hasonlóan, a fenti okokra tekintettel indokolt az emelése, azzal a kitétellel, hogy legfeljebb a tárgyév végéig állapítható meg. A támogatás időtartamának emelésével a jövedelem értékhatárokra is figyelemmel kellett lenni olyan formában, hogy az egyes jövedelem értékhatárokhoz kapcsolódó (R. 20. § (2) bek.), havonta adható támogatások legfeljebb 12 hónapra vetített mértéke összhangban legyen az éves keretösszeggel. Fentiek érvényesülése céljából az R. 19. § (4) bekezdés b) pontjában az éves adható támogatás mértéke került módosításra a nyugdíjminimum 300 %-áról (85 500 Ft-ról) 400 %-ára (114 000 Ft-ra).

A módosítással az egyes jövedelem értékhatárokhoz a havonta megállapítható támogatások maximális összegei 12 hónapra vetítve sem haladják meg az éves keretösszeget, ezzel biztosítva azt a lehetőséget, hogy – indokolt esetben - eseti támogatás is megállapításra kerülhessen.

A havonta adható támogatás összege a legmagasabb jövedelemmel rendelkező kérelmezők esetében 5000 Ft-ról 6000 Ft-ra emelésével arányos a támogatási összeg a többi jövedelemsávban adható összegekkel.

7-8. §-hoz: A rendelet lehetőséget biztosít arra, hogy magasabb jövedelemmel rendelkező, de rendkívüli élethelyzetbe került személyek esetén méltányosságból az Egészségügyi-, Szociális és Lakásügyi Bizottság egyszeri létfenntartási támogatást állapítson meg. A rendelet alapján váratlan halál esetében is ezt a támogatási formát tudták többségében igénybe venni az érintettek. Tekintettel arra, hogy egyre többször nyújtottak be kérelmezők erre az esetre hivatkozva méltányossági kérelmet a Bizottság felé, indokolt a temetési támogatás felső jövedelemhatárát a bizottsági támogatás jövedelemhatárához igazítani, azaz a nyugdíjminimum 500%-ra, mellyel egyszerűbben, gördülékenyebben történnek a kérelmek elbírálásai. Ezt az adminisztrációs terhek csökkenése mellett az a tény is indokolja, hogy a halálesetek után a hozzátartozók érzékenyebbek, és egy gyorsabb, egyszerűbb ügyintézés az ügyfelet is tehermentesíti. A temetési segély felső jövedelemhatára emelésének megfelelően a támogatási összegek sávjai is arányosan módosításra kerültek. Erre tekintettel javasoljuk a bizottsági támogatás indokainak köréből a „váratlan halálesetet” kivenni, és helyette az egyre gyakrabban előforduló, lakhatást veszélyeztető körülményt beemelni. Ebbe a kategóriába tartozna pl. a kötelező kéménybélelés, fűtés meghibásodása, kötelező gázkészülék csere, életveszélyes villanyvezetés cseréje, stb.

9. §-hoz: A helyi utazási bérlet támogatásra való jogosultság lejártának módosítását javasoljuk oly módon, hogy az arra jogosító ellátás lejártát követő hónap végéig állapítható meg. A támogatásra jogosító ellátások ismételt megállapítása után van csak lehetőség a helyi utazási bérlet iránti kérelem benyújtására, így egy hónap kimaradt a bérlettámogatásra való jogosultságból. A jogosultság végének 1 hónappal történő meghosszabbításával a bérlettámogatásra való jogosultság folytatólagossá tehető, nem marad ki egy hónap.

10. §-hoz: A rendelet szerint egyszeri karácsonyi támogatás állapítható meg a rendszeres gyermeknevelési kedvezményben vagy gyermeknevelési támogatásban, és a tervezett létfenntartási támogatásban vagy lakhatási támogatásban részesülteknek. Emellett az Önkormányzat szociális intézményeinek vezetői is javasolhatnak a támogatásra családokat, személyeket jövedelemhatár alapján. Ennek a jövedelemhatárnak az emelése indokolt 220 %-ról 300 %-ra, tekintettel a létfenntartási és a lakhatási támogatás jövedelemhatárára.

11. §-hoz: A rendelet alapján az Önkormányzat az idősek világnapja alkalmából október hónapban egyszeri támogatásban részesíti a rendelet által felsoroltak szerinti idős személyeket. A tapasztalatok azt mutatják, hogy az idősebb polgárok az Erzsébet utalványt nehézkesebben tudják felhasználni, célszerűbb részükre pénzben folyósítani a támogatást, mely összegének növelése is indokolt 8000 Ft-ról 10 000 Ft-ra. Az Erzsébet utalványok helyett pénzben történő kifizetés adminisztrációs terhek csökkenésével is jár, valamint költséghatékony, tekintettel arra, hogy az utalványok legyártása és kiszállítása többletköltségekkel jár.

12. §-hoz: Az eseti kiegészítő gyermeknevelési támogatás összegének 8000 Ft-ról 10 000 Ft-ra történő emelése is indokolt, ezzel jelentősen könnyítve a gyermekes családok anyagi helyzetét a tanévvégi kiadásokra (osztálykirándulás, táborok stb.), valamint a beiskolázásra tekintettel április és augusztus hónapokban.

13. §-hoz: Az 1997. évi XXXI. törvény alapján a házi gyermekfelügyelet, mint gyermekjóléti szolgáltatás neve napközbeni gyermekfelügyeletre módosult, ennek megfelelően indokolt a rendeletben a technikai módosítás.

Az Önkormányzat a támogató szolgáltatást, mint szociális ellátási formát, ellátási szerződés keretén belül nem biztosítja, ezért itt is szükséges a technikai módosítás.

14-18. §-hoz: A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermek- és családos üdültetésért fizetendő térítési díjak módosítására 2016 szeptemberétől került sor.

1. melléklet (szociális étkeztetés és személyi térítési díjak): A személyes gondoskodást nyújtó ellátások intézményi térítési díjáról a Képviselő-testület az 58/2018 (III.22.) határozatával döntött. A szolgáltatást igénybevevők által fizetendő személyi térítési díjakat javasolt az előző évi szinten hagyni, tekintettel arra, hogy az intézményi térítési díjak az előző évhez viszonyítva kis mértékben növekedtek és ezt a költséget nem kívánjuk áthárítani a gondozottak részére. Az ágazatban a gondozás területén is jelentős változások voltak, mely nehézséget jelentett a gondozottak részére is, valamint a nyugdíjak emelkedése alacsony mértékű volt. Fentiekre tekintettel erre az évre vonatkozóan az előző évi térítési díjak változtatás nélkül kerülnek meghatározásra. A személyi térítési díj összege évente két alkalommal felülvizsgálható és a felülvizsgálat során megállapított új személyi térítési díj megfizetésének időpontjáról a fenntartó rendelkezik (Szt. 115. § (6)-(7) bekezdés).

2. melléklet (gyermekétkeztetés): A gyermekétkeztetésért fizetett térítési díjak átlagosan 5 %-kal kerültek emelésre.

3. melléklet (üdültetés): Az üdültetési feladatokat a II. Kerületi Kulturális Közhasznú Nonprofit Kft. látja el Közszolgáltatási megállapodás keretében. A Kft. az önkormányzati gyermeküdülőkben a szállás és étkeztetésen kívül kiegészítő szolgáltatásokat is nyújt és ezek figyelembe vételével kerültek megállapításra a térítési díjak.

19. §-hoz: A hatályba lépésről, valamint a hatályon kívül helyezésről rendelkezik.

* + - 1. *melléklet a ………………… önkormányzati rendelethez*

*2.1. melléklet* a 3/2015.(II.27.) önkormányzati rendelethez

Szociális étkezésért fizetendő személyi térítési díj

|  |  |  |  |
| --- | --- | --- | --- |
| Besorolási kategóriák | A havi jövedelem nem haladja meg a NYM [[1]](#footnote-1)\* (%) | Étkezés helyben fogyasztással, elvitellel (Ft/nap) bruttó | Étkezés házhoz szállítással (Ft/nap) bruttó |
| 1 | 190%-át | 0 | 0 |
| 2 | 200%-át | 120 | 140 |
| 3 | 210%-át | 140 | 160 |
| 4 | 220%-át | 170 | 195 |
| 5 | 230%-át | 200 | 230 |
| 6 | 240%-át | 230 | 265 |
| 7 | 250%-át | 260 | 300 |
| 8 | 260%-át | 290 | 335 |
| 9 | 270%-át | 320 | 370 |
| 10 | 280%-át | 360 | 415 |
| 11 | 290%-át | 400 | 460 |
| 12 | 300%-át | 450 | 520 |
| 13 | 310%-át | 500 | 575 |
| 14 | 320%-át | 550 | 635 |
| 15 | 330%-át | 600 | 690 |
| 16 | 350%-át | 650 | 750 |
| 17 | 450%-át | 700 | 805 |
| 18 | 500%-át | 770 | 885 |
| 19 | 550%-át | 830 | 955 |
| 20 | meghaladja a 550%-át | 860 | 990 |

*Megjegyzés*: Az étel szállítási költsége az egyes besorolási kategóriák szerint meghatározott „étkezés házhoz szállítással” és „étkezés” összegének különbözete.

*2.2. melléklet* a 3/2015.(II.27.) önkormányzati rendelethez

Házi segítségnyújtásért fizetendő személyi térítési díj

|  |  |  |  |
| --- | --- | --- | --- |
| Besorolási kategóriák | A havi jövedelem nem haladja meg a NYM [[2]](#footnote-2)\* (%) | Személyi gondozás (Ft / gondozási óra) | Szociális segítés (Ft / gondozási óra) |
| 1 | 190%-át | 0 | 0 |
| 2 | 200%-át | 185 | 185 |
| 3 | 210%-át | 215 | 215 |
| 4 | 220%-át | 235 | 235 |
| 5 | 230%-át | 260 | 260 |
| 6 | 240%-át | 310 | 310 |
| 7 | 250%-át | 355 | 355 |
| 8 | 260%-át | 405 | 405 |
| 9 | 270%-át | 450 | 450 |
| 10 | 280%-át | 500 | 500 |
| 11 | 290%-át | 545 | 545 |
| 12 | 300%-át | 595 | 595 |
| 13 | 310%-át | 640 | 640 |
| 14 | 320%-át | 685 | 685 |
| 15 | 330%-át | 735 | 735 |
| 16 | 350%-át | 780 | 780 |
| 17 | 450%-át | 830 | 830 |
| 18 | 500%-át | 875 | 875 |
| 19 | 550%-át | 925 | 925 |
| 20 | meghaladja a 550%-át | 995 | 995 |

***2.3.melléklet* 3/2015.(II.27.) önkormányzati rendelethez**

Értelmi Fogyatékosok Nappali Otthonában fizetendő személyi térítési díj

|  |  |  |
| --- | --- | --- |
| Besorolási  kategóriák | A havi jövedelem nem haladja meg a NYM [[3]](#footnote-3)\* (%) | Nappali ellátás étkezéssel  (Ft) |
| 1. | 150%-át | 0 |
| 2. | 180%-át | 150 |
| 3. | 210%-át | 280 |
| 4. | 240%-át | 420 |
| 5. | 270%-át | 575 |
| 6. | 300%-át | 730 |
| 7. | meghaladja a 300%-ot | 845 |

*2.4. melléklet* a 3/2015.(II.27.) önkormányzati rendelethez

Gyógytornáért, masszázsért fizetendő személyi térítési díj

|  |  |  |
| --- | --- | --- |
| Besorolási kategóriák | A havi jövedelem nem haladja meg a NYM [[4]](#footnote-4)\* (%) | Ft/óra |
| 1. | 150%-át | 0 |
| 2. | 180%-át | 290 |
| 3. | 210%-át | 580 |
| 4. | 240%-át | 870 |
| 5. | 270%-át | 1 170 |
| 6. | 300%-át | 1 460 |
| 7. | meghaladja a 300%- ot | 1 535 |

*2.5. melléklet* a 3/2015.(II.27.) önkormányzati rendelethez

Napközbeni gyermekfelügyeletért fizetendő személyi térítési díj

|  |  |  |
| --- | --- | --- |
| Besorolási  kategóriák | A havi jövedelem nem haladja meg a NYM [[5]](#footnote-5)\* (%) | Ft/óra |
| 1. | 150%-át | 0 |
| 2. | 180%-át | 180 |
| 3. | 210%-át | 360 |
| 4. | 240%-át | 540 |
| 5. | 270%-át | 710 |
| 6. | 300%-át | 890 |
| 7. | meghaladja a 300%-ot | 1 050 |

*2.6. melléklet* a 3/2015.(II.27.) önkormányzati rendelethez

Jelzőrendszeres házi segítségnyújtásért fizetendő személyi térítési díj

|  |  |  |
| --- | --- | --- |
| Besorolási  kategóriák | A havi jövedelem nem haladja meg a NYM [[6]](#footnote-6)\* (%) | Ft/nap |
| 1. | 150%-át | 0 |
| 2. | 300%-át | 40 |
| 3. | meghaladja a 300%-át | 70 |

*2.7. melléklet* a 3/2015.(II.27.) önkormányzati rendelethez

Időskorúak átmeneti elhelyezést nyújtó ellátásáért fizetendő személyi térítési díj felső mértéke

|  |  |
| --- | --- |
| 1 napra (Ft) | 1 hónapra (Ft) |
| 4 100 | 123 000 |

*2.8. melléklet* a 3/2015.(II.27.) önkormányzati rendelethez

Demens személyek időskorú nappali ellátásáért fizetendő személyi térítési díj

|  |  |  |  |
| --- | --- | --- | --- |
| Besorolási kategóriák | A havi jövedelem nem haladja meg a NYM [[7]](#footnote-7)\* (%) | Nappali ellátás étkezés nélkül  Ft/fő/nap | Nappali ellátás étkezéssel  Ft/fő/nap |
| 1. | 150%-át | 1 000 | 1 000 |
| 2. | 180%-át | 1 155 |
| 3. | 210%-át | 1 290 |
| 4. | 240%-át | 1 430 |
| 5. | 270%-át | 1 585 |
| 6. | 300%-át | 1 740 |
| 7. | meghaladja a 300%-ot | 1. 875 |

*2. melléklet a ………………… önkormányzati rendelethez*

|  |  |
| --- | --- |
| A | B |
| Intézménytípus  megnevezése | Nyersanyagköltség  nettó Ft/nap |
| I. *Bölcsőde* | 429 |
| ebből reggeli | 86 |
| tízórai | 43 |
| ebéd | 214 |
| uzsonna | 86 |
| II. *Óvoda* | 380,8 |
| ebből tízórai | 61,3 |
| ebéd | 258,2 |
| uzsonna | 61,3 |
| III. *Általános iskola* | 429,6 |
| ebből tízórai | 65,2 |
| ebéd | 301 |
| uzsonna | 63,4 |
| IV. *Középiskola ebéd* | 307,2 |

*Időszakos gyermekfelügyelet\*\**

|  |
| --- |
| Megnevezés |
| Térítési díj |  |
| Egész nap 7-18 óráig | 3.450.- Ft | + igénybevett étkezés önköltségi áron |
| Délelőtt  7-12 óráig | 2.484.- Ft | + igénybevett étkezés önköltségi áron |
| Délután  12-18 óráig | 1.829.- Ft | + igénybevett étkezés önköltségi áron |

*Játszócsoport\*\**

|  |  |
| --- | --- |
| Megnevezés | Működés |
| Térítési díj |  |
| 1 alkalom | Keddi napokon | 1.200.- Ft | + igénybevett étkezés önköltségi áron |

*További szolgáltatások\*\*:*

|  |  |  |  |
| --- | --- | --- | --- |
| Megnevezés | Működés | Térítési díj | Megjegyzés |
| Ambuláns fejlesztés | Hétköznap  10-18 óráig | 3.000.- Ft/ óra | Tornaszoba, egyéni fejlesztőszoba, hidroterápiás medence használata fejlesztőszakemberrel |
| Sószoba használat | Hétköznap  12-18 óráig | 500.- Ft/20 perc | Max. 1 szülő + két gyermek |
| Nyújtott nyitva tartás | Hétköznap  18-20 óráig | Minden megkezdett óra 1.500.- Ft | Előzetes igénybejelentés alapján |

\*\*Mentes az ÁFA alól az a szolgáltatás – az étkeztetés kivételével, ha annak fejében járó ellenérték külön térítendő meg – és az ahhoz szorosan kapcsolódó termékértékesítés, amelyet bölcsődei ellátás keretében közszolgáltató ilyen minőségben teljesít (az általános forgalmi adóról szóló 2007. évi CXXVII. törvény 85. § (1) bekezdésének h) pontja értelmében).

*3. melléklet a ………………… önkormányzati rendelethez*

*3/a. melléklet* a 3/2015.(II.27.) önkormányzati rendelethez

ÜDÜLTETÉSI Térítési díjak

(Bruttó árak: Ft/fő/éjszaka)

|  |  |  |
| --- | --- | --- |
| Üdültetés módja | Fenyvesi  tábor | Velencei  tábor |
| II. kerületi gyermek étkezéssel busz nélkül | 3.500,- Ft | 3.500,- Ft |
| II. kerületi pedagógus és alkalmazott busz nélkül | 1.500,- Ft | 1.500,- Ft |
| Vendég, szülő, idegen kísérő | 5.000,- Ft | 5.000,- Ft |
| Csak szállás | 2.500,- Ft | 2.500,- Ft |

Tábor (3 éjszakánál hosszabb táborok busszal):

Fenyvesi táborban: 5.000,- Ft

Velencei táborban: 4.000,- Ft

Máriafürdői családos üdültetés: 1.200,-Ft

1. \*az öregségi nyugdíj mindenkori legkisebb összege [↑](#footnote-ref-1)
2. \*az öregségi nyugdíj mindenkori legkisebb összege [↑](#footnote-ref-2)
3. \*az öregségi nyugdíj mindenkori legkisebb összege [↑](#footnote-ref-3)
4. \*az öregségi nyugdíj mindenkori legkisebb összege [↑](#footnote-ref-4)
5. \*az öregségi nyugdíj mindenkori legkisebb összege [↑](#footnote-ref-5)
6. \*az öregségi nyugdíj mindenkori legkisebb összege [↑](#footnote-ref-6)
7. \*az öregségi nyugdíj mindenkori legkisebb összege [↑](#footnote-ref-7)